**Élménybeszámoló**

**Készítette:** *Szemán Martin*

Élménybeszámolómban a csodálatos Norvégiáról szeretnék írni, ahol 3 hetet töltöttem el. Az út előtt már izgatottan vártam, hogy vajon milyen lesz majd és hogy vajon jól érzem-e majd magam. Rengeteg ilyen gondolat kerített hatalmába. Mielőtt elutaztunk rengeteg felkészítő órán vettünk részt, ahol elmondták nekünk, hogy mire számíthatunk majd. A repülőúttól is tartottam, hiszen előtte még soha nem repültem, tehát ez is teljesen új volt számomra. Ilyen izgalmak után jött el a perc, egyszer csak ott találtam magam a repülőtéri terminálon és már nem volt visszaút. Irány a felszállás.

A repülő út gyorsan eltelt, viszont fárasztó és kimerítő volt, de mikor megérkeztünk mindenki úgy érezte, hogy megért ennyi fáradalmat. A táj, ami elénk tárult csodálatos volt, szinte egy másik világba csöppentünk. Elfoglalva a szállást ez az érzés csak erősödött bennünk, hiszen nagyon komfortos és otthonias volt a hely. Mindenki megtalálta a saját kis helyét.

Minden nap munkába mentünk. Itt azt szeretném kiemelni, hogy teljesen más volt, mint nálunk Magyarországon. Gondolok itt arra, hogy más az emberek mentalitása, munkafolyamata. Mindent összevetve tetszettek a munkafolyamatok, mindegyiket külön-külön másért volt jó csinálni. Kiemelni a jég vágását szeretném, hiszen az egy nagyon érdekes folyamat volt. Ilyet nálunk ritkán lát az ember.

Nehéz megragadni, hogy mi is tetszett a legjobban, hiszen rengeteg élményben volt részünk. A kirándulások tetszettek talán a legjobban. Sok szép helyet látogattunk meg, tényleg néha úgy érezte az ember, hogy ilyet csak a mesékben lát. A havas tájak gyönyörűek voltak, még a hideg ellenére is. Jó volt, hogy a munkán kívül sok programot szerveztek nekünk és sohasem lehetett unatkozni. Külön szeretnék megemlíteni a síelést is, a másik kedvenc programom az volt. Többször síeltem már, de ilyen szép helyen talán soha. Érdekes volt az is, hogy számomra a beilleszkedés egyáltalán nem okozott gondot, könnyen felvettem a ritmust.

Örülök, hogy eljuthattam Norvégiába és hogy betekintést nyerhettem az itteni emberek életébe, mindennapi tevékenységeikbe. Jól éreztem magam és sok élménnyel gazdagodtam.